**חיים צבי דותן** (נולד ב-1954) הוא אדריכל ומשורר ישראלי.

ביוגרפיה
--------

דותן נולד בשכונת מקור ברוך בירושלים בשנת 1954. אביו, חנינא דטינא, עלה לארץ ישראל מאוקראינה ואמו ניצחיה סיידוף נולדה בשאנגחאי אליה נמלטה משפחתה מבוכרה ב-1917. למד בבית הספר התיכון ליד האוניברסיטה העברית בירושלים. לאחר שירות צבאי נסע לניו יורק שם היה רקדן ג'אז. לאחר שנה פרש מריקוד ועבד כפועל בניין ובמקביל החל ללמוד אדריכלות באוניברסיטת דרום קליפורניה בלוס אנג'לס. השלים לימודי תואר B.Arch באדריכלות ו-M.Arch באדריכלות ועיצוב אורבני. לאחר קריירה ביפן ובארצות הברית, כולל משרד עצמאי לאדריכלות במנהטן, ייסד בשנת 1990 בתל אביב את משרד חיים דותן אדריכלים בע"מ ובשנת 2010 נוסד סניף בשאנגחאי שבסין. המשרד מתמקד במחקר ופיתוח, בבניה ובחשיבה ארכיטקטונית ומתכנן פרויקטים שונים ברחבי העולם.

אדריכלות
--------

בשנות ה-90 תכנן פרויקטים רבים באשדוד, כחלק מתנופת הבנייה שהתרחשה בעיר באותן שנים, ואף זכה בעקבות זאת לכך שכתב העת "אדריכלות ישראלית" הקדיש גיליון שלם ליצירתו. בתום אותו עשור החל לשנות את אופי הבניינים שתכנן, המתבססים על הרמוניה עם הטבע והסביבה. המבנים שתכנן היו לייחודיים בנוף הבנייה הישראלי וחלוציים בחשיבה התכנונית ובשיטות הבניה החדשניות. על העבודות הבולטות שתכנן נמנות היכל התרבות באשדוד, קמפוס ובנייני המכללה האקדמית להנדסה סמי שמעון בבאר שבע (עם שבח אדריכלים), בית הספר האמריקאי הבינלאומי באבן יהודה (עם פלסנר אדריכלים), בנין אלון לטכנולוגיות עילית באוניברסיטת בן-גוריון בנגב בבאר שבע, מכון עזריאלי להעצמה חינוכית בבאר שבע ובנין סגו בפקולטה לארכיטקטורה ובינוי ערים בטכניון (עם אד' פילצר). עבודותיו פורסמו באירופה, באסיה, בסין ובישראל.

בשנת 2008 זכה במכרז משרד החוץ כקבלן הראשי ואדריכל הביתן הישראלי בתערוכה העולמית אקספו 2010 בשנגחאי, סין.

ב-2016 נחנך בתכנונו גשר הזכוכית הראשון הארוך והגבוה בעולם ב-Zhangjiajie, Hunan Province שבסין. גשר הזכוכית הפך לאייקון סיני ולסמל בעולם כולו. בעקבות הקמת הגשר הוענקה לדותן בשנת 2017 אזרחות כבוד של העיר Zhangjiajie, בגין תרומתו לפיתוח הכלכלי והחברתי של העיר. הגשר עצמו זכה בפרס הסיני ל"פרויקט בניה איכותי לאומי" לשנת 2017.

### פרסים והישגים

בשנת 1990 זכה יחד עם אדריכל פילצר בתחרות לתכנון קמפוס ובניני הפקולטה לארכיטקטורה ובינוי ערים בטכניון שבחיפה. בהמשך לזכייה הוקם בנין עבור הפקולטה לארכיטקטורה ובינוי ערים בטכניון. כמו כן זכה בפרס למצוינות בבניה מטעם איגוד הקבלנים והבונים בישראל. בשנת 1998 זכה בפרס לרגל מלאות יובל למדינת ישראל על התרומה המקצועית בתחום האדריכלות מטעם לשכת המהנדסים, האדריכלים והאקדמאים בישראל, הטכניון, בצלאל ואוניברסיטת תל אביב. זכה דותן באות הכבוד על חידוש השפה האדריכלית לשנת 2006 מטעם מרכז הבנייה הישראלי.

בשנת 2010 זכה בפרס יקיר עמותת האדריכלים בישראל. בשנת 2011 נבחר לאדריכל השנה לרגל יום העצמאות של מדינת ישראל מטעם העיתון כלכליסט. בשנת 2017 הוענק לדותן תואר דוקטור לשם כבוד לספרות על ידי ארגון משוררים האקדמיה לאמנויות ותרבות בארצות הברית. התואר הוענק לו במהלך הכנס העולמי ה-37 של משוררים שהתקיים באוגוסט 2017 באולן בטור שבמונגוליה. באותה שנה הוענקו לו פרס כבוד לספרות מטעם איגוד הסופרים המונגולים עבור תרומתו להפצה והגנה על השירה וכן תעודת הוקרה מאת אגודת הסופרים העברים במדינת ישראל, הקרן למורשת מיכל ונחמה פוחצ'בסקי (ע"ר) על פועלו בתחומי היצירה החזותית והחדשנות.

בדצמבר 2018 זכה גשר הזכוכית ב-IAI DESIGN AWARD בפרס מיוחד מצוות השופטים מטעם (APDF (Asia Pacific Designers Federation. לקראת סוף שנת אותה שנה זכה גשר הזכוכית להכלל ב-Guinness World Record (מהדורת 2019) בקטגוריה Science & Technology כגשר הולכי הרגל הגבוה ביותר. גובהו של הגשר הוא כ-260 מטרים מתחתית הקניון. עוד באותה השנה בכנס שנערך על ידי IBC במרילנד שבארצות הברית הוענק לצוות שהיה מעורב ביזום עיצוב תכנון והקמת גשר הזכוכית פרס מטעם ENGINEERS SOCIETY OF WESTERN PENNSYLVANIA ע"ש ARTHUR G.HAYDEN. שנה לאחר מכן זכה בפרס גינס (Guinness) על תכנון גשר הזכוכית, הפרס ניתן במסגרת "מדע וטכנולוגיה" עבור היותו גשר הולכי הרגל הגבוה ביותר (853 רגל) מעל פני הקרקע.

אקדמיה
------

דותן מכהן כפרופסור ב-Shanghai Institute of Visual Arts ,FUDAN University וב-Master ב-DeTao Masters Academy בשנחאי וכפרופסור יועץ ב-East China Normal University בשנגחאי. בעבר היה מרצה בבית הספר לאדריכלות באוניברסיטת תל אביב ובבצלאל בירושלים. הוא גם משמש כשופט בתחרויות אדריכלות ועיצוב רבות בישראל ובעולם.

פרויקטים נבחרים
---------------

* איסכור-שרותי פלדות בע"מ, קריית גת, 1994
* בית גבר, תל אביב, 1998
* קולנוע IMAX (עם זיידלר-רוברטס אדריכלים, קנדה), אילת, 2004
* בית הספר האמריקאי הבינלאומי, אבן יהודה, 2007 (עם פלסנר אדריכלים)
* מכון להעצמה חינוכית, באר שבע, 2007
* מגדל אנרגיה סולרי, סמר, 2009
* בנין אלון לטכנולוגיה עלית, אוניברסיטת בן-גוריון בנגב, 2006
* קמפוס המכללה האקדמית להנדסה סמי שמעון, באר שבע (1996- 2017) (עם אדריכל גרשון שבח)
* מלון 65, שדרות רוטשילד 65 תל אביב
* המשכן לאמנויות הבמה, אשדוד, 2011 (עם אדריכל אבי ארבל)
* הביתן הישראלי בתערוכה העולמית אקספו 2010, שנגחאי, סין, 2010
* גשר זכוכית Zhangjiajie, סין, 2016

* גשר הזכוכית הארוך בעולם הונאן, ג'אנג ג'יא ג'יי, סין - 2016גשר הזכוכית הארוך בעולם הונאן, ג'אנג ג'יא ג'יי, סין - 2016
* ביתן ישראל, בתערוכה העולמית אקספו - שנחאי - 2010ביתן ישראל, בתערוכה העולמית אקספו - שנחאי - 2010
* בנין אלון לטכנולוגיה עילית אוניברסיטת בן-גוריון בנגבבנין אלון לטכנולוגיה עילית אוניברסיטת בן-גוריון בנגב
* אודיטוריום מינקוף המכללה האקדמית ע"ש סמי שמעוןאודיטוריום מינקוף המכללה האקדמית ע"ש סמי שמעון
* בית הספר האמריקאי הבינלאומי - חללים ציבורייםבית הספר האמריקאי הבינלאומי - חללים ציבוריים
* הקראת שיר - בכנס משוררים במונגוליההקראת שיר - בכנס משוררים במונגוליה

שירה
----

חיים דותן פרסם ספר שירים ששמו "לאחר הגשם". בשיריו מהלל דותן את הטבע ואת גדולתו. בראיון שערך איתו מיכאל יעקובסון שהתפרסם באתר xnet אמר דותן "רציתי להעביר כאן בשורה לדור הצעיר, שיש לשמר את הטבע כמקור החיים שלנו". הספר הודפס ב-4 שפות - עברית, אנגלית, סינית והונגרית.

דותן הוא חבר באגודת הסופרים העבריים במדינת ישראל.

ספרים
-----

* חיים דותן  **RAIN DROPS / ESOCSEPPEK selcted poems**, הודפס בבודפשט הונגריה 2018
* חיים דותן:  **ECHO IN THE DESERT A MANIFESTO ,AFTER THE RAIN - LAKE POETRY**  כחטיבה אחת בכריכה קשה, DETAO MASTERS ACADEMY בשנגחאי, 2014
* חיים דותן: **הד במדבר, מניפסטו**, הוצאה EAST CHINA NORMAL UNIVERSITY בשנגחאי, 2011
* חיים דותן: **לאחר הגשם, שירים**, הוצאה EAST CHINA NORMAL UNIVERSITY בשנגחאי, 2011
* חיים דותן: **ECHO IN THE DESERT A MANIFESTO**, ארצות הברית 2010
* Detina: **ECHO IN THE DESERT**,2008

ראו גם
------

* הביתן הישראלי באקספו 2010
* אוניברסיטת אשדוד

קישורים חיצוניים
----------------

ויקישיתוף מדיה וקבצים בנושא **חיים דותן** בוויקישיתוף
* חיים דותן אדריכלים - אתר החברה
* "גשר צר" - הסיפור של גשר הזכוכית הארוך ביותר, סרטון באתר יוטיוב (אורך: 23:59)
* אתר למנויים בלבד נעמה ריבה, רק בסין אפשר לבנות את גשר הזכוכית הארוך בעולם. תשאלו את האדריכל הישראלי, באתר הארץ, 6 בספטמבר 2016
* אקספו 2010 - הרצל חקק, משורר מראיין את חיים דותן האיש שלנו בסין, 5 במרץ 2010
* מיכאל יעקובסון, עב"מ, לווייתן או גל? המשכן לאמנויות הבמה באשדוד, באתר Xnet‏, 27 באפריל 2011
* מיכאל יעקובסון, אדריכלות היא שירה שקפאה בישראל, באתר Xnet‏, 2 ביוני 2011
* מיכאל יעקובסון, מוזיאון הלוחם היהודי:הוא לא שריונר, אלא חייל אחר, באתר Xnet‏, 12 בפברואר 2012
* מיכאל יעקובסון, הגל החדש באשדוד: המשכן לאמנויות הבמה נפתח, באתר Xnet‏, 31 במאי 2012
* מיכאל יעקובסון, הפירמידה מתהפכת: IMAX באילת עומד להשתנות, באתר Xnet‏, 2 בפברואר 2015
* מיכאל יעקובסון: סיבוב במשכן לאמנויות הבמה באשדוד, באתר 'חלון אחורי', 9 במאי 2020
* נעמה ריבה, קמפוס בית הספר האמריקאי באבן יהודה, באתר Xnet‏, 18 באוגוסט 2014
* הדס מגן, ‏מתכנן הגשר השקוף בסין: "האדריכלות יוצרת מוצר חדש שמניע כלכלה", באתר גלובס, 21 בדצמבר 2018

הערות שוליים
------------

1. ↑  "כיכר העיר" - מרכז שירות ותרבות חדש בחולון - מונה לצוות השיפוט בתחרות פומבית שזומנה על ידי עיריית חולון ועמותת האדריכלים לתכנון "ככר העיר"
2. ↑  נעמה ריבה, תלמידים יקרים: שכר לימוד של 100 אלף שקל בשנה - ויש תמורה לאגרה, באתר Xnet‏, 1 ביולי 2005
3. ↑  "מגדל השמש" הראשון בישראל ייחנך בערבה, באתר ynet, 10 ביוני 2009
4. ↑  אתר הידען, AORA השיקה בערבה את תחנת הכח התרמו-סולארית ההיברידית הראשונה בעולם, באתר הידען

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007591933905171
* GND: 1062751019
* ISNI: 0000 0004 4349 8697
* LCCN: n2016066626
* VIAF: 311730395
* WorldCat: lccn-n2016066626

 |